Directorul Muzeului de Etnografie si Arta Populara Baia Mare, Ilie Gherhes, a fost filmat in biroul sau in timp ce se afla in stare de ebrietate avansata si, mai mult, ii mai cerea alcool unei angajate.

"As vrea sa beau un coniac, o tarie", spune directorul in filmarea realizata de o angajata si publicata de site-ul 2mnews.ro.

Dupa ce a fost confruntat cu imaginile, directorul a avut urmatoarea reactie:

"Omule bun, au venit la mine niste colegi si un primar sa-i scriu o prefata la o lucrare. Eu nici macar nu eram in birou cand au scos o sticla de horinca si au impartit. Eu nu stiu cat eram de in stare de ebrietate, ca pan’ la urma n-am putut sa-i refuz. Era ora 15 si ceva. Bineinteles ca-mi reprosez… Nu mi se pare normal, nu trebuia sa se-ntample, asta e! Da’ mai mult ce pot sa fac, omule bun? Trebuie neaparat sa facem un material pe tema asta?…", a declarat Ilie Gherhes.

"Ce sa fac, oamenii au venit cu tuica, am baut si eu. Acolo e ceva trucaj cu vocea mea, cu celelalte. Nu stiu daca mi-au pus ceva in tuica sau nu, am picat in plasa lor", a spus directorul pentru Stirile Pro Tv.

Ilie Gherhes spune ca angajata care l-a filmat, contabila muzeului, este cercetata intr-un caz de frauda. El sustine ca a cerut suspendarea acesteia.

"Imi pare foarte rau ca am compromis institutia la care tin atat de mult si lucrez de atatia ani de zile. Imi asum totul", a mai spus Gherhes.

In urma aparitiei imaginilor in presa, directorul a fost demis de presedintele Consiliului Judetean.

